FI Euroopan unionin virallinen lehti L 230/253

Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:

http://www.unece.org/trans/main/wp29/wp29wgs/wp29gen/wp29fdocstts.html

Yhdistyneiden Kansakuntien Euroopan talouskomission (UNECE) sääntö nro 105 – Vaarallisten aineiden kuljetukseen tarkoitettujen ajoneuvojen hyväksyntää koskevat yhdenmukaiset vaatimukset kyseisten ajoneuvojen erityisten rakenneominaisuuksien osalta

Sisältää kaiken voimassa olevan tekstin seuraaviin asti:

Muutossarjan 04 täydennys 1 – voimaantulopäivä: 22. heinäkuuta 2009

SISÄLTÖ

SÄÄNTÖ

1. Soveltamisala

2. Määritelmät

3. Hyväksyntähakemus

4. Hyväksyntä

5. Tekniset määräykset

6. Ajoneuvotyypin muutos ja hyväksynnän laajentaminen

7. Tuotannon vaatimustenmukaisuus

8. Seuraamukset vaatimustenmukaisuudesta poikkeavasta tuotannosta

9. Tuotannon lopettaminen

10. Siirtymämääräykset

11. Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet

LIITTEET

Liite 1 – Ilmoitus vaarallisten aineiden kuljetukseen tarkoitetun ajoneuvon hyväksynnän myöntämisestä, laajentamisesta, epäämisestä tai peruuttamisesta taikka tuotannon lopettamisesta kyseisen ajoneuvon erityisten rakenneominaisuuksien osalta

Liite 2 – Hyväksyntämerkkien asettelu

1. SOVELTAMISALA

Tämän säännön määräyksiä sovelletaan sellaisten perusajoneuvojen rakenteisiin, jotka kuuluvat luokan N moottoriajoneuvoihin, ja niiden perävaunuihin, jotka kuuluvat luokkaan O (1), ja jotka on tarkoitettu vaarallisten aineiden kuljetukseen ja mainitaan vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen) liitteen B kohdassa 9.1.2.

2. MÄÄRITELMÄT

Tässä säännössä käytetään seuraavia määritelmiä:

2.1 ’Perusajoneuvolla’ (jäljempänä ’ajoneuvo’) tarkoitetaan alusta-ohjaamorakenteista ajoneuvoa, puoliperävaunun vetoautoa, perävaunualustaa tai itsekantavalla korilla varustettua perävaunua, joka on tarkoitettu vaarallisten aineiden kuljettamiseen.

2.2 ’Ajoneuvotyypillä’ tarkoitetaan ajoneuvoja, jotka eivät olennaisesti eroa toisistaan tässä säännössä täsmennettyjen rakenneominaisuuksien osalta.

3. HYVÄKSYNNÄN HAKEMINEN

3.1 Ajoneuvon valmistajan tai tämän valtuutetun edustajan on haettava ajoneuvotyypin hyväksyntää ajoneuvon erityisten rakenneominaisuuksien osalta.

3.2 Hyväksyntähakemukseen on liitettävä jäljempänä mainitut asiakirjat kolmena kappaleena sekä seuraavat tiedot: 3.2.1 yksityiskohtainen kuvaus ajoneuvotyypin rakenteesta, moottorista (dieselmoottori, ottomoottori), mitoista, kokoonpanosta ja materiaaleista 3.2.2 ajoneuvomalli ADR-sopimuksen kohdan 9.1.1.2 mukaisesti (EX/II, EX/III, AT, FL, OX, MEMU) 3.2.3 piirustus ajoneuvosta 3.2.4 koko ajoneuvon teknisesti sallittu enimmäismassa (kg).

3.3 Tyyppihyväksyntätesteistä vastaavalle tutkimuslaitokselle on toimitettava hyväksyttävää ajoneuvotyyppiä edustava ajoneuvo.

4. HYVÄKSYNTÄ

4.1 Jos tämän säännön mukaisesti hyväksyttäväksi toimitettu ajoneuvo vastaa kohdan 5 vaatimuksia, on kyseiselle ajoneuvotyypille annettava tyyppihyväksyntä.

4.2 Kullekin hyväksytylle tyypille on annettava hyväksyntänumero. Hyväksyntänumeron kahdesta ensimmäisestä numerosta (tällä hetkellä 04, mikä vastaa muutossarjaa 04) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle ajoneuvotyypille kohdan 2.2 tarkoittamassa mielessä.

4.3 Tämän säännön mukaisen ajoneuvotyypin hyväksynnästä tai hyväksynnän laajentamisesta on ilmoitettava tätä sääntöä soveltaville sopimuspuolille tämän säännön liitteessä 1 olevan mallin mukaisella lomakkeella.

4.4 Jokaiseen tämän säännön perusteella hyväksyttyyn ajoneuvotyyppiin on kiinnitettävä näkyvästi hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, jonka osat ovat 4.4.1 E-kirjain ja hyväksynnän myöntäneen maan tunnusnumero (2), jotka ovat ympyrän sisällä 4.4.2 kohdassa 4.4.1 tarkoitetun ympyrän oikealla puolella tämän säännön numero ja sen jälkeen R-kirjain, viiva ja hyväksyntänumero 4.4.3 hyväksyntänumerosta erillinen lisätunnus, josta ilmenee ajoneuvomalli ADR-sopimuksen kohdan 9.1.1.2 mukaisesti. MEMU-ajoneuvojen tapauksessa tunnus voi olla EX/III.

4.5 Kohdassa 4.4.1 määriteltyä symbolia ei tarvitse toistaa, jos ajoneuvo vastaa ajoneuvotyyppiä, joka on hyväksytty yhden tai useamman sopimukseen sisältyvän muun säännön perusteella maassa, joka on myöntänyt hyväksynnän tämän säännön perusteella. Tällöin sääntöjen ja hyväksyntien numerot sekä kaikkien niiden sääntöjen mukaiset muut merkit, joiden perusteella hyväksyntä on myönnetty tämän säännön mukaisesti hyväksynnän myöntäneessä maassa, on sijoitettava pystysarakkeisiin kohdassa 4.4.1 määrätyn tunnuksen oikealle puolelle.

4.6 Hyväksyntämerkin on oltava selvästi luettavissa ja pysyvä.

4.7 Hyväksyntämerkki on sijoitettava valmistajan kiinnittämään ajoneuvon tyyppikilpeen tai lähelle sitä.

4.8 Tämän säännön liitteessä 2 annetaan esimerkkejä hyväksyntämerkeistä.

5. TEKNISET MÄÄRÄYKSET

5.1 Ajoneuvojen on tyyppikohtaisesti noudatettava jäljempänä annettuja määräyksiä jäljempänä olevan taulukon ohjeiden mukaisesti (3).

Tämän säännön mukaisissa tarkoituksissa on tyypin MEMU ajoneuvojen täytettävä tyypin EX/III ajoneuvoihin sovellettavat vaatimukset.

Jos ajoneuvo hyväksytään sen perusteella, että se täyttää tässä säännössä (sellaisena kuin se on muutettuna muutossarjalla 04) tyypin EX/III ajoneuvoille vahvistetut vaatimukset, sen katsotaan täyttävän tyypin MEMU ajoneuvoihin sovellettavat vaatimukset.

5.1.1 SÄHKÖLAITTEET

5.1.1.1 Yleiset määräykset

Sähköistyksen kokonaisuudessaan on täytettävä jäljempänä mainitut määräykset kohdan 5.1 taulukon mukaisesti.

5.1.1.2 Johtimet

5.1.1.2.1 Johtimien koon on oltava riittävän suuri ylikuumenemisen välttämiseksi. Johtimien on oltava riittävästi eristettyjä. Kaikki virtapiirit on suojattava sulakkeilla tai automaattisilla katkaisimilla seuraavia piirejä lukuun ottamatta: — akulta moottorin kylmäkäynnistys- ja pysäytysjärjestelmille — akulta laturille — laturilta sulake- tai katkaisinkotelolle — akulta käynnistysmoottorille — akulta hidastimen tehonohjauskotelolle, jos tämä järjestelmä on sähköinen tai sähkömagneettinen — akulta teliakselin nostoon tarkoitetulle sähköiselle nostolaitteelle. Yllä olevien suojaamattomien virtapiirien johtimien on oltava mahdollisimman lyhyitä. AJONEUVOTYYPPI (ADR-sopimuksen kohta 9.1) TEKNISET MÄÄRÄYKSET EX/II EX/III AT FL OX Sähkölaitteet 5.1.1.2. Johtimet X X X X 5.1.1.3. Akun päävirtakatkaisin X X 5.1.1.3.1 X X 5.1.1.3.2 X X 5.1.1.3.3 X 5.1.1.3.4 X X 5.1.1.4. Akut X X X 5.1.1.5. Pysyvästi jännitteiset virtapiirit X X 5.1.1.5.1 X 5.1.1.5.2 X 5.1.1.6 Ohjaamon takana sijaitsevat sähköasennukset X X 5.1.2. Palovaaran ehkäisy 5.1.2.2. Ajoneuvon ohjaamo X 5.1.2.3. Polttoainesäiliöt X X X X 5.1.2.4. Moottori X X X X 5.1.2.5. Pakojärjestelmä X X X 5.1.2.6. Hidastin X X X X 5.1.2.7. Polttolämmittimet 5.1.2.7.1 X X X X X 5.1.3. Jarrulaitteet 5.1.3.1. Jarrulaitteet X X X X 5.1.3.2. Jarrulaitteet X 5.1.4. Nopeudenrajoitin X X X X X 5.1.5. Perävaunun kytkentä X X

5.1.1.2.2 Kaapelit on kiinnitettävä lujasti ja sijoitettava siten, että johtimet on riittävästi suojattu mekaanisia ja lämpöjännityksiä vastaan.

5.1.1.3 Akun päävirtakatkaisin

5.1.1.3.1 Sähköisten piirien katkaisin on sijoitettava mahdollisimman lähelle akkua. Jos käytetään yksinapaista katkaisinta, se on sijoitettava virtajohtimeen, ei maajohtimeen.

5.1.1.3.2 Virran katkaisuun ja kytkemiseen tarkoitettu katkaisin on asennettava ohjaamoon. Sen on oltava helposti kuljettajan ulottuvilla ja selvästi merkitty. Katkaisimen on oltava suojattu tahattomalta käytöltä joko suojakannella, kahta liikettä vaativalla laitteella tai muilla sopivilla tavoilla. Lisäkatkaisimia saa asentaa, kunhan ne ovat selvästi merkittyjä ja suojattu tahattomalta käytöltä. Jos hallintalaitteet ovat sähkökäyttöisiä, niiden virtapiireihin sovelletaan kohdan 5.1.1.5 vaatimuksia.

5.1.1.3.3 Katkaisimessa on oltava kotelo, jonka suojausluokka on IP65 standardin IEC 529 mukaisesti.

5.1.1.3.4 Katkaisimella olevien kaapeliliitosten suojausluokan on oltava IP54. Tätä ei kuitenkaan sovelleta, jos liitokset ovat suljetussa tilassa, jollaisena pidetään esimerkiksi akkukoteloa. Silloin riittää, että liitokset eristetään oikosulkua vastaan esimerkiksi kumisuojauksella.

5.1.1.4 Akut

Akun navat on sähköeristettävä tai suojattava eristävällä akkukotelon kannella. Jollei akkuja ole sijoitettu moottoritilaan, on ne sijoitettava tuuletettuun koteloon.

5.1.1.5 Pysyvästi jännitteiset virtapiirit

5.1.1.5.1 Sähköasennusten osien, mukaan luettuina johdot, joiden on pysyttävä jännitteellisinä akun päävirtakatkaisimen ollessa avoinna, on sovelluttava käytettäviksi vaarallisilla alueilla. Näiden laitteiden on täytettävä standardin IEC 60079 (4) osien 0 ja 14 yleiset vaatimukset ja soveltuvin osin IEC-standardin osien 1, 2, 5, 6, 7, 11, 15 tai 18 lisävaatimukset (5). Sovellettaessa standardin IEC 60079 osaa 14 on käytettävä seuraavaa luokitusta: Pysyvästi jännitteisten sähkölaitteiden, mukaan luettuina johdot, jotka eivät ole kohtien 5.1.1.3 ja 5.1.1.4 määräysten alaisia, on täytettävä luokan 1 vaatimukset sähkölaitteille yleisesti tai luokan 2 vaatimukset ohjaamoon sijoitetuille sähkölaitteille. Räjähdysryhmän IIC, lämpötilaluokan T6 vaatimusten on täytyttävä. Pysyvästi jännitteisten laitteiden syöttöjohtojen on joko oltava IEC-standardin 60079 osan 7 (Varmennettu rakenne) määräysten mukaisia ja suojattuja sulakkeella tai automaattisella virtapiirinkatkaisimella, joka sijoitetaan mahdollisimman lähelle virtalähdettä, taikka ”luonnostaan vaarattoman rakenteen” tapauksessa suojattuja suojarajoittimella, joka sijoitetaan mahdollisimman lähelle virtalähdettä. Pysyvästi jännitteisten sähkölaitteiden lämpötilaluokituksen on kuitenkin oltava vähintään luokkaa T4, jos ne on asennettu ympäristöön, jossa ilman sähköä toimivien laitteiden lämpötila aiheuttaa lämpötilaluokan T6 raja-arvojen ylittymisen.

5.1.1.5.2 Sähkölaitteiden akun päävirtakatkaisimen ohitusliitännät, joiden on pysyttävä jännitteellisinä akun päävirtakatkaisimen ollessa avoinna, on suojattava ylikuumenemiselta tarkoituksenmukaisella tavalla, kuten sulakkeella, virtapiirin katkaisimella tai suojarajoittimella (virtarajoittimella).

5.1.1.6 Ohjaamon takana sijaitsevia sähköasennuksia koskevat määräykset

Kaikki asennukset on suunniteltava, rakennettava ja suojattava siten, etteivät ne voi aiheuttaa mitään kipinää tai oikosulkua tavallisissa ajoneuvon käyttöolosuhteissa ja että nämä riskit voidaan saattaa mahdollisimman vähäisiksi iskun tai muodonmuutoksen tapahtuessa. Erityisesti on noudatettava seuraavaa:

5.1.1.6.1 Johtimet

Kuljettajan ohjaamon takaosaan sijoitetut johtimet on suojattava iskua, kulutusta ja hankautumista vastaan ajoneuvon tavallisen käytön aikana. Esimerkkejä soveltuvista suojauksista annetaan kuvissa 1, 2, 3 ja 4. Lukkiutumisenestolaitteiden anturikaapeleita ei kuitenkaan tarvitse lisäsuojata.

Kuva 1

Kuva 2

Kuva 3

Kuva 4

5.1.1.6.2 Valaistus

Kierrekantaisia polttimoita ei saa käyttää.

5.1.1.6.3 Sähköinen nostolaite

Teliakseliston sähköinen nostolaite on sijoitettava alustan rungon ulkopuolelle tiiviiseen koteloon.

5.1.2 Palovaaran ehkäisy

5.1.2.1 Yleiset määräykset

Seuraavia teknisiä määräyksiä sovelletaan kohdan 5.1 taulukon mukaisesti.

5.1.2.2 Ajoneuvon ohjaamo

Ellei ohjaamoa ole tehty materiaaleista, jotka eivät ole helposti syttyviä, on ohjaamon taakse asennettava metallista tai muusta sopivasta materiaalista valmistettu säiliön levyinen suojalevy. Kaikkien ohjaamon takana tai suojalevyssä olevien ikkunoiden on oltava ilmatiiviisti suljettu, valmistettu tulenkestävästä turvalasista ja varustettu tulenkestävillä kehyksillä. Säiliön ja ohjaamon tai suojalevyn välin on lisäksi oltava vähintään 15 cm.

5.1.2.3 Polttoainesäiliöt

Ajoneuvon moottorin polttoainesäiliöiden on täytettävä seuraavat vaatimukset:

5.1.2.3.1 Vuodon tapahtuessa on polttoaineen valuttava maahan joutumatta kosketuksiin ajoneuvon tai kuorman kuumien osien kanssa.

5.1.2.3.2 Bensiiniä sisältävät polttoainesäiliöt on varustettava tehokkaalla liekkisuojalla varustetulla täyttöaukolla tai sululla, jolla aukko voidaan pitää ilmatiiviisti suljettuna.

5.1.2.4 Moottori

Ajoneuvon moottorin on oltava siten varustettu ja sijoitettu, että kuormalle ei aiheudu mitään lämmöstä tai kipinöistä syntyvää vaaraa. EX/II-, EX/III- ja MEMU-ajoneuvoissa moottorin on oltava rakenteeltaan puristussytytteinen.

5.1.2.5 Pakojärjestelmä

Pakojärjestelmä ja pakoputket on suunnattava ja suojattava siten, että kuormalle ei aiheudu mitään lämmöstä tai kipinöistä syntyvää vaaraa. Suoraan polttoainesäiliön (dieselöljy) alapuolelle sijoitettujen pakojärjestelmän osien on oltava vähintään 100 mm etäisyydellä polttoainesäiliöstä, tai ne on suojattava lämpökilvellä.

EX/II-, EX/III- ja MEMU-ajoneuvojen pakojärjestelmä on suunniteltava ja sijoitettava siten, ettei liikalämpö aiheuta vaaraa kuormalle siten, että kuormatilan sisäpinnan lämpö nousisi yli 80:een °C (6).

5.1.2.6 Hidastin

Ohjaamon takaseinän taakse sijoitetulla, korkeita lämpötiloja aiheuttavalla hidastimella varustettujen ajoneuvojen on oltava varustettu lämpökilvellä, joka on lujasti kiinnitetty ja sijoitettu tämän järjestelmän ja säiliön tai kuorman väliin siten, että vältetään säiliön seinämän tai kuorman paikallinenkin lämpeneminen.

Lämpökilven on lisäksi suojattava jarrujärjestelmää tahattomaltakin kuorman valumalta tai vuodolta. Esimerkiksi kaksikerroksisen kilven antamaa suojaa on pidettävä tyydyttävänä.

5.1.2.7 Polttolämmittimet

5.1.2.7.1 Polttolämmittimien on täytettävä E-säännön nro 122, sellaisena kuin se on muutettuna, tekniset määräykset (liite 9 mukaan luettuna) säännössä vahvistettujen soveltamispäivien mukaisesti.

5.1.3 Jarrulaitteet

Ajoneuvojen, joihin sovelletaan ADR-sopimuksen reunanumeroa 10 221, on noudatettava kaikkia säännön nro 13 (myös liitteen 5) määräyksiä, sellaisina kuin ne ovat muutettuina, säännössä vahvistettujen soveltamispäivien mukaisesti.

5.1.3.1 EX/III-, AT-, FL-, OX- ja MEMU-ajoneuvojen on noudatettava kaikkia säännön nro 13 ja liitteen 5 soveltuvia määräyksiä.

5.1.3.2 EX/II-ajoneuvojen on noudatettava kaikkia säännön nro 13 soveltuvia määräyksiä. Sen sijaan liitteen 5 määräyksiä ei sovelleta.

5.1.4 Nopeudenrajoittimet

Luokkien N2 ja N3 moottoriajoneuvot on varustettava nopeudenrajoittimella säännön nro 89, sellaisena kuin se on muutettuna, teknisten vaatimusten mukaisesti. Nopeudenrajoitin on säädettävä siten, että nopeus on enintään 90 km/h ottaen huomion laitteelle sallittu toleranssi.

5.1.5 Perävaunun kytkentälaitteet

Perävaunujen kytkentälaitteiden on vastattava säännön nro 55 teknisiä vaatimuksia (muutoksineen) niissä annettujen voimaantulopäivämäärien mukaisesti.

6. AJONEUVOTYYPIN MUUTOKSET JA HYVÄKSYNNÄN LAAJENTAMINEN

6.1 Ajoneuvotyyppiin mahdollisesti tehtävistä muutoksista on ilmoitettava sille hallinnolliselle yksikölle, joka on hyväksynyt kyseisen ajoneuvotyypin. Hallinnollinen yksikkö voi tämän jälkeen 6.1.1 katsoa, että tehdyillä muutoksilla ei todennäköisesti ole huomattavaa huonontavaa vaikutusta ja että ajoneuvo joka tapauksessa on edelleen vaatimusten mukainen, tai 6.1.2 vaatia uuden testausselosteen testien suorittamisesta vastaavalta tekniseltä tutkimuslaitokselta.

6.2 Hyväksynnän vahvistus tai epääminen, jossa eritellään muutokset, on annettava kohdan 4.3 mukaisella menettelyllä tiedoksi tätä sääntöä soveltaville sopimuksen sopimuspuolille.

6.3 Hyväksynnän laajentamisen myöntäneen toimivaltaisen viranomaisen on annettava sarjanumero kullekin tällaisen laajentamisen osalta laaditulle ilmoituslomakkeelle ja ilmoitettava asiasta muille sopimuspuolille liitteessä 1 olevan mallin mukaisella lomakkeella.

7. TUOTANNON VAATIMUSTENMUKAISUUS

Tuotannon vaatimustenmukaisuuden valvontamenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen määräysten sekä seuraavien vaatimusten mukaisia:

7.1 Tämän säännön mukaisesti hyväksyttävät ajoneuvot on valmistettava siten, että ne vastaavat tyyppiä, joka on hyväksytty kohdassa 5 määritellyt vaatimukset täyttävänä.

7.2 Tyyppihyväksynnän myöntänyt toimivaltainen viranomainen voi koska tahansa tarkastaa kuhunkin tuotantolaitokseen sovellettavat vaatimustenmukaisuuden valvontamenetelmät. Yleensä nämä tarkastukset tehdään kahden vuoden välein.

8. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

8.1 Ajoneuvotyypille tämän säännön perusteella myönnetty hyväksyntä voidaan peruuttaa, jos kohdan 7 vaatimukset eivät täyty.

8.2 Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava siitä muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.

9. TUOTANNON LOPETTAMINEN

Jos hyväksynnän haltija lopettaa tämän säännön mukaisesti hyväksytyn ajoneuvotyypin tuotannon, hänen on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 esitetyn mallin mukaisella lomakkeella.

10. SIIRTYMÄMÄÄRÄYKSET

10.1 Tätä sääntöä soveltavat sopimuspuolet eivät muutossarjan 04 virallisesta voimaantulosta alkaen saa evätä tähän sääntöön, sellaisena kuin se on muutettuna muutossarjalla 04, perustuvaa E-hyväksyntää.

10.2 Alkaen 1. päivästä tammikuuta 2008 tätä sääntöä soveltavat sopimuspuolet voivat myöntää E-hyväksyntiä vain sellaisille ajoneuvotyypeille, jotka täyttävät tämän säännön vaatimukset, sellaisena kuin sääntö on muutettuna muutossarjalla 04.

10.3 Tätä sääntöä soveltavien sopimuspuolien on 31. joulukuuta 2007 saakka myönnettävä E-tyyppihyväksyntiä ajoneuvotyypeille, jotka noudattavat tämän säännön määräyksiä, sellaisena kuin se on muutettuna aiemmilla muutossarjoilla.

10.4 Tätä sääntöä soveltavat sopimuspuolet eivät saa evätä kansallista tai alueellista tyyppihyväksyntää ajoneuvotyypiltä, joka on hyväksytty tämän säännön muutossarjan 04 mukaisesti.

10.5 Tätä sääntöä soveltavat sopimuspuolet eivät 1. tammikuuta 2008 lähtien saa myöntää kansallista tai alueellista tyyppihyväksyntää ajoneuvotyypiltä, joka on hyväksytty tämän säännön edellisen muutossarjan mukaisesti.

11. HYVÄKSYNTÄTESTIEN SUORITTAMISESTA VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

Tätä sääntöä soveltavien sopimuspuolten on ilmoitettava Yhdistyneiden kansakuntien sihteeristölle hyväksyntätestauksesta vastaavien teknisten tutkimuslaitosten ja niiden hallinnollisten yksiköiden nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä, hyväksynnän laajentamisesta, epäämisestä tai peruuttamisesta.

(1) Siten kuin ne on määritelty ajoneuvojen rakennetta koskevan konsolidoidun päätöslauselman (R.E.3) liitteessä 7 (asiakirja TRANS/WP.29/78//Rev.1/Amend.2).

(2) Saksa 1, Ranska 2, Italia 3, Alankomaat 4, Ruotsi 5, Belgia 6, Unkari 7, Tšekki 8, Espanja 9, Serbia 10, Yhdistynyt kuningaskunta 11, Itävalta 12, Luxemburg 13, Sveitsi 14, 15 (antamatta), Norja 16, Suomi 17, Tanska 18, Romania 19, Puola 20, Portugali 21, Venäjä 22, Kreikka 23, Irlanti 24, Kroatia 25, Slovenia 26, Slovakia 27, Valko-Venäjä 28, Viro 29, 30 (antamatta), Bosnia ja Hertsegovina 31, Latvia 32, 33 (antamatta), Bulgaria 34, 35 (antamatta), Liettua 36, Turkki 37, 38 (antamatta), Azerbaidžan 39, entinen Jugoslavian tasavalta Makedonia 40, 41 (antamatta), Euroopan yhteisö 42 (jäsenvaltiot myöntävät hyväksynnät ECE-tunnuksin), Japani 43, 44 (antamatta), Australia 45, Ukraina 46, Etelä-Afrikka 47, Uusi-Seelanti 48, Kypros 49, Malta 50, Etelä-Korea 51, Malesia 52, Thaimaa 53, 54 ja 55 (antamatta), Montenegro 56, 57 (antamatta) ja Tunisia 58. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymistä sekä näiden vaatimusten mukaisesti annettujen hyväksymisien vastavuoroista tunnustamista koskevia ehtoja koskevan sopimuksen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille.

(3) Tässä säännössä katsotaan muihin E-sääntöihin tehtyjen viittausten viittaavan myös kaikkiin muihin kansainvälisiin määräyksiin, joiden tekniset vaatimukset ovat samat kuin vastaavassa E-säännössä. Vastaavien E-sääntöjen tiettyihin kohtiin tehdyt viittaukset tulkitaan tämän mukaisesti.

(4) Standardin IEC 60079 osan 14 vaatimukset eivät ole ensisijaisia tämän säännön määräyksiin nähden.

(5) Vaihtoehtoisesti voidaan käyttää standardin EN50014 yleisiä vaatimuksia ja standardien EN50015, 50016, 50017, 50018, 50019, 50020, 50021 tai 50028 lisävaatimuksia.

(6) Näiden vaatimusten mukaisuus on varmistettava valmiista ajoneuvosta.

LIITE 1 ILMOITUS (enimmäiskoko A4 (210 × 297 mm))